钦定古今图书集成/历象汇编/庶征典/第125卷 > 隋
## 钦定古今图书集成/历象汇编/庶征典/第125卷 > 隋

### 文帝开皇四年大水

按：《隋书文帝本纪》：“开皇四年正月壬午，齐州水。
开皇六年，大水。”

按《隋书文帝本纪》：“六年七月辛亥，河南诸州水。”
按《北史隋文帝本纪》，“六年二月乙酉，山南荆浙七州
水，遣前工部尚书长孙毗赈恤之。”

开皇十八年，大水。

按《北史隋文帝本纪》“十八年，杞、宋、陈、亳、曹、戴、颍等州
水，诏并免庸调。”

按：《隋书五行志》：十八年，“河南八州大水。是时独孤皇
后干预政事，滥杀宫人，放黜宰相，杨素颇专。”水，阴气，
臣妾盛强之应也。

### 仁寿二年河南河北大水

按《隋书文帝本纪》：仁寿二年九月壬辰，河南北诸州
大水，遣工部尚书杨达赈恤之。　按《五行志》：仁寿二
年，河南、河北诸州大水。京房《易传》曰：“颛事有智，诛罚
绝理，则厥灾水。”亦由帝用刑严急，臣下有小过，帝或
亲临斩决。又，先是柱国史万岁以忤旨被戮，诛罚绝
理之应也。

仁寿三年，大水。

按《隋书文帝本纪》：“三年十二月癸酉，河南诸州水，遣
纳言杨达赈恤之。”

### 炀帝大业三年大水

按《隋书炀帝本纪》，不载。　按《五行志》，“大业三年，河南
大水，漂没三十馀郡。帝嗣位以来，未亲郊庙之礼，简
宗庙废祭祀之应也。”

大业七年，大水。

按：《隋书炀帝本纪》：“七年秋，大水漂没三十馀郡，民相
卖为奴婢。